

ที่ มท ๐๘๑๖.๒/ว 4848**๓๒๗๙**  **๓๓๖๔** กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300
 21พฤศจิกายน ๒๕๖6

เรื่อง การติดตาม ตรวจสอบ และประเมินผลการดำเนินงานโครงการอาหารกลางวัน ประจำปีงบประมาณ พ.ศ. 2567

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0816.2/ว 4210 ลงวันที่ 19 ธันวาคม 2565
 2. หนังสือกรมส่งเสริมการปกครองท้องถิ่น ด่วนที่สุด ที่ มท 0816.2/ว 874 ลงวันที่ 24 กุมภาพันธ์ 2566

สิ่งที่ส่งมาด้วย 1. แนวทางรายงานผลการติดตาม ตรวจสอบ และประเมินผลฯ จำนวน 1 ฉบับ
 2. แบบรายงานผลการติดตาม ตรวจสอบ และประเมินผลการดำเนินงานฯ จำนวน 1 ชุด
 3. แผนการลงพื้นที่ติดตาม ตรวจสอบ และประเมินผลการดำเนินงานฯ จำนวน 1 ชุด

 ตามที่ กรมส่งเสริมการปกครองท้องถิ่นได้แจ้งกำชับเกี่ยวกับมาตรการป้องกันการทุจริต
งบประมาณค่าอาหารกลางวันเด็กนักเรียนให้องค์กรปกครองส่วนท้องถิ่นถือปฏิบัติ เพื่อป้องกันผลกระทบ
ต่อภาวะทุพโภชนาการเด็กนักเรียนและคุณภาพการจัดการเรียนการสอน และขอความร่วมมือจังหวัดติดตาม ตรวจสอบ และประเมินผลการดำเนินงานโครงการอาหารกลางวัน นั้น

 กรมส่งเสริมการปกครองท้องถิ่นพิจารณาแล้ว เพื่อให้การติดตาม ตรวจสอบ และประเมินผล
การดำเนินงานโครงการอาหารกลางวันเป็นไปอย่างต่อเนื่อง มีประสิทธิภาพ สามารถป้องกันการทุจริตงบประมาณค่าอาหารกลางวันเด็กนักเรียนและแก้ไขปัญหาภาวะทุพโภชนาการตามวัตถุประสงค์ จึงขอความร่วมมือจังหวัด องค์กรปกครองส่วนท้องถิ่น และสถานศึกษาดำเนินการ ดังนี้

 **1. ระดับจังหวัด**

 1.1 แจ้งกำชับให้องค์กรปกครองส่วนท้องถิ่นที่มีสถานศึกษาในสังกัดดำเนินการ
ตามมาตรการป้องกันการทุจริตงบประมาณค่าอาหารกลางวันเด็กนักเรียน

 1.2 จัดทำแผนการลงพื้นที่ติดตาม ตรวจสอบ และประเมินผลการดำเนินงานโครงการอาหารกลางวันของสถานศึกษาในสังกัดองค์กรปกครองส่วนท้องถิ่นตามแบบที่กำหนด ส่งให้กรมส่งเสริม
การปกครองท้องถิ่นภายในวันที่ 8 ธันวาคม 2566 ทางไปรษณีย์อิเล็กทรอนิกส์ dlasuksa@gmail.com

 1.3 ลงพื้นที่สุ่มตรวจสถานศึกษาร่วมกับองค์กรปกครองส่วนท้องถิ่นตามข้อ 1.2
อย่างน้อยเดือนละ 1 ครั้ง

 1.4 รวบรวมผลการดำเนินงานจากองค์กรปกครองส่วนท้องถิ่น พร้อมทั้งตรวจสอบ กลั่นกรอง และสรุปผลการดำเนินงานตามแบบรายงานที่ 3 ส่งให้กรมส่งเสริมการปกครองท้องถิ่นผ่านทาง Google Drive ภายในวันที่ 25 ของทุกเดือน โดยเริ่มตั้งแต่เดือนมกราคม 2567 เป็นต้นไป

 **2. ระดับองค์กรปกครองส่วนท้องถิ่น**

 2.1 ดำเนินการตามมาตรการป้องกันการทุจริตงบประมาณค่าอาหารกลางวันเด็กนักเรียน และแจ้งสถานศึกษาในสังกัดถือปฏิบัติด้วย

 2.2 จัดทำแผนการลงพื้นที่ติดตาม ตรวจสอบ และประเมินผลการดำเนินงานโครงการอาหารกลางวันของสถานศึกษาในสังกัดองค์กรปกครองส่วนท้องถิ่นตามแบบที่กำหนด

/2.3 ลงพื้นที่ ...

- 2 –

 2.3 ลงพื้นที่ติดตาม ตรวจสอบ และประเมินผลการดำเนินงานของสถานศึกษาในสังกัด
ให้ครบทุกแห่ง

 2.4 รวบรวมผลการดำเนินงานของสถานศึกษาในสังกัดตามแบบรายงานที่ 1 และสรุป
ผลการดำเนินงานตามแบบรายงานที่ 2 แล้วรายงานจังหวัดเพื่อดำเนินการในส่วนที่เกี่ยวข้องต่อไป

 **3. ระดับสถานศึกษา**

 3.1 ถือปฏิบัติตามมาตรการป้องกันการทุจริตงบประมาณค่าอาหารกลางวันเด็กนักเรียนโดยเคร่งครัด และดำเนินการอย่างต่อเนื่อง

 3.2 กรณีพบปัญหาอุปสรรคให้รายงานองค์กรปกครองส่วนท้องถิ่นต้นสังกัดทราบ เพื่อพิจารณา ดำเนินการในส่วนที่เกี่ยวข้องต่อไป

รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณาดำเนินการต่อไป

 ขอแสดงความนับถือ

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทรศัพท์ ๐ ๒๒๔๑ ๙๐๐๐ ต่อ ๕๓๒๔

ไปรษณีย์อิเล็กทรอนิกส์ saraban@dla.go.th

*ผู้ประสานงาน : นางสาวปรีญาภรณ์ อุบล โทร. 062- 6036164*

รอง อสถ. ........................................

ผอ.กศ. ............................................

ผอ.กง.ยศ. .......................................

หน.ฝ.งศ.(ชลิดา)...............................

เจ้าหน้าที่..........................................